《题风木卷》
明代·黄衷

芳华长奉板舆同，宛宛音容尚眼中。义范不违闻礼训，令仪真有听鸡风。

漆灯夜闭玄堂寂，餗鼎时思燕寝丰。世上郎君仍将印，羽林誇是丈夫雄。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。